
U 12 ajetu sure Al Maida se kaže u dijelu ajeta:..i drage volje zajam Allahu davali…


Kako se može zajam dati Allahu, a već u istom ajetu je spomenuto: ..ako budete molitvu obavljali i milostinju davali…pa pretpostavljam da se ne misli davanje sadake?


* 
* 
* 
* 
* 
* 
* 

 
Kako se može zajam dati Allahu?

„…Ako budete molitvu obavljali i milostinju davali, i ako budete u poslanike Moje vjerovali, pomagali im i drage volje zajam Allahu davali, sigurno ću preći preko hrđavih postupaka vaših…” (El-Maide, 12)


Izraz „Allahu zajam dati“, označava davanje na Njegovom putu, s ciljem sticanja Njegovog zadovoljstva. 


Onaj koji bude dijelio na Allahovom putu, naći će da je Allah plemenitiji i da će mu uzvratiti više nego što je dao, kao što Uzvišeni Allah kaže: „Oni koji imanja svoja troše na Allahovom putu liče na onoga koji posije zrno iz kojeg nikne sedam klasova i u svakom klasu po stotinu zrna. – A Allah će onome kome hoće dati i više; Allah je neizmjerno dobar i sve zna.“ (El-Bekare, 261).


Imam Kurtubi prenosi od Hasana: „Gdje god se u Kur’anu spominje izraz ‘drage volje zajam dati’, misli se na dobrovoljno davanje.“


Rešid Rida kada tumači ovaj ajet spominje da se ***[zekat](https://pitajucene.com/search/zekat/questions/ "Pretraži pitanja o zekatu")*** (milostinja), odnosi na obavezno davanje, a izraz ‘zajam drage volje’ na ono što je preko obaveznog.


A u citiranom ajetom, spominje se izraz „zekat“ koji je kod Korkuta preveden kao milostinja, dok Mehanović koristi izraz kao i na arapskom, tj. zekat.


